Ο **Χαμπίμπ Εσίντ** (γενν. την 1η Ιουνίου 1949) είναι Τυνήσιος πολιτικός. Έγινε ο 22ος πρωθυπουργός της Τυνησίας στις 5 Φεβρουαρίου 2015. Είναι ο πρώτος πρωθυπουργός που διορίστηκε έπειτα από την υιοθέτηση ενός νέου συντάγματος και θεωρείται ο πρώτος πρωθυπουργός της "Δεύτερης Τυνησιακής Δημοκρατίας". Νωρίτερα υπηρέτησε ως υπουργός Εσωτερικών το 2011.

Πρώτα χρόνια, εκπαίδευση και επαγγελματική ζωή
----------------------------------------------

Γεννημένος στην πόλη Σούσε το 1949, ο Εσίντ απέκτησε τίτλο Μάστερ στα Οικονομικά από το Πανεπιστήμιο Τύνιδας και έκανε ένα ακόμα Μάστερ στην αγροτική οικονομία από ο Πανεπιστήμιο της Μινεσότα.

Ξεκίνησε τη σταδιοδρομία του στον δημόσιο τομέα και κυρίως στο Υπουργείο Γεωργίας. Το 1993 διορίστηκε διευθυντής στο Υπουργείο Γεωργίας, θέση στην οποία έμεινε ως το 1997.Αργότερα υπηρέτησε ως διευθυντής του Υπουργείου Εσωτερικών. Το 2001 διορίστηκε υπουργός Προεδρίας αρμόδιος για θέματα Αλιείας και εν συνεχεία υπουργός Προεδρίας επί θεμάτων Περιβάλλοντος.

Έπειτα από την Τυνησιακή Επανάσταση, διορίστηκε υπουργός Εσωτερικών στην κυβέρνηση του πρωθυπουργού Μπέτζι Καΐντ Εσεμπσί στις 28 Μαρτίου 2011. Επίσης, επιλέχθηκε από τον Αμαντί Τζεμπαλί ως σύμβουλος για θέματα ασφαλείας, έπειτα από τις εκλογές για Συντακτική Συνέλευση, στις 23 Οκτωβρίου 2011.

Πολιτικός βίος
--------------

### Πρωθυπουργία

Στις 5 Ιανουαρίου 2015 ο Εσίντ έλαβε εντολή σχηματισμού κυβέρνησης..

Στην αρχή, σχημάτισε κυβέρνηση αποτελούμενη από δύο πολιτικά κόμματα: το Νιντάα Τουνές και την Ελεύθερη Πατριωτική Ένωση. Έπειτα από την ανακοίνωση, όλα τα πολιτικά κόμματα που αποκλείστηκαν από την κυβέρνηση αρνήθηκαν να εγκρίνουν το σχηματισμό και ο Εσίντ δεν είχε τις 109 έδρες που απαιτούνταν, προκειμένου να ελάμβανε ψήφο εμπιστοσύνης.

Στις 2 Φεβρουαρίου 2015 ο νεοδιορισθείς πρωθυπουργός ανακοίνωσε την νέα κυβέρνηση συνασπισμού, της οποίας τα μέλη συμπεριελάμβαναν και πολιτικούς του ισλαμικού κόμματος Ενάχντα και του φιλελεύθερου Αφέκ Τουνές.. Ο Εσίντ έλαβε ψήφο εμπιστοσύνης στις 5 Φεβρουαρίου 2015.. Το Ενάχντα αποτελεί παρακλάδι της Μουσουλμανικής Αδελφότητας.

Το 2016 αντικαταστάθηκε στην πρωθυπουργία από τον Γιουσέφ Σαχέντ.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  «Who's Who: Habib Essid». *leaders.com.tn* (στα Γαλλικά).
3. ↑  «Former interior minister nominated as new Tunisia premier». *Reuters*. 5 Ιανουαρίου 2015. Αρχειοθετήθηκε από το πρωτότυπο στις 2015-01-05.. Ανακτήθηκε στις 5 Ιανουαρίου 2015.
4. ↑  Al-Nahda says won't back new Tunisia government, Press TV, 26 Ιανουαρίου 2015.
5. ↑  «Tunisian PM-designate proposes new coalition cabinet». *Reuters*. 2 Φεβρουαρίου 2015. Αρχειοθετήθηκε από το πρωτότυπο στις 2015-09-24.. Ανακτήθηκε στις 5 Φεβρουαρίου 2015.
6. ↑  «UPDATED: Tunisia MPs approve landmark new govt». *AFP*. 5 Φεβρουαρίου 2015.. Ανακτήθηκε στις 5 Φεβρουαρίου 2015.
7. ↑  Τυνησία: Η Βουλή έδωσε ψήφο εμπιστοσύνης στην κυβέρνηση συνεργασίας κοσμικών - ισλαμιστών, naftemporiki.gr, 5 Φεβρουαρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Habib Essid στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86147094970125081320
* GND: 1110268475
* SUDOC: 24279985X

 |

 |